b'\n_START_ARTICLE_\nMarijino oznanjenje\n_START_SECTION_\nZanimivosti\n_START_PARAGRAPH_\nPo starem kr\xc5\xa1\xc4\x8danskem izro\xc4\x8dilu je Marijina hi\xc5\xa1a, kjer se je zgodilo oznanjenje, ostala ohranjena v Nazaretu do konca 13. stoletja. Potem pa ji je grozilo poru\xc5\xa1enje, zato so angeli dvignili celo hi\xc5\xa1o in jo prenesli na Trsat (danes del mesta Reka, Hrva\xc5\xa1ka) kjer je stala od 10. maja 1291 do 10. decembra 1294, ko so angeli hi\xc5\xa1o prenesli naprej v Loreto, Italija. Tam so okoli Marijine hi\xc5\xa1e postavili cerkev in tako prepre\xc4\x8dili, da bi jo angeli odnesli \xc5\xa1e kam drugam. Loreto in Trsat sta dandanes znani romarski poti._NEWLINE_Glej tudi: Trsat\n_START_SECTION_\nMarijino oznanjenje v Koranu\n_START_PARAGRAPH_\nTudi Koran omenja Marijino oznanjenje, saj muslimani priznavajo Mariji pomembno versko vlogo in \xc5\xa1tejejo Jezusa za pomembnega preroka. Kot zanimivost omenimo, da je angel Gabrijel (ki je sodeloval pri oznanjenju) po verovanju muslimanov tisti angel, ki je pozneje Mohamedu narekoval Koran.'